18 Leha ho le joalo, e mong o tla re: “U na le tumelo, ’me ’na ke na le mesebetsi. Mpontše tumelo ea hao kantle le mesebetsi, ’me ’na ke tla u bontša tumelo ea ka ka mesebetsi ea ka.”+ 19 U lumela hore ho na le Molimo a le mong, na ha ho joalo?+ U etsa hantle. Leha ho le joalo bademona baa lumela ’me baa thothomela.+ 20 Empa na u lakatsa ho tseba, Uena motho oa lefeela, hore tumelo kantle le mesebetsi ha e sebetse? 21 Na ha hoa ka ha boleloa hore ntat’a+ rōna Abrahama o lokile ka mesebetsi ka mor’a hore a nyehele mora oa hae Isaka aletareng?+ 22 Ua bona hore tumelo ea hae e ile ea sebetsa hammoho le mesebetsi ea hae ’me ka mesebetsi ea hae tumelo ea hae e ile ea etsoa e phethahetseng,+ 23 ’me lengolo le ile la phethahala le reng: “Abrahama o ile a beha tumelo ho Jehova, ’me a balloa hoo e le ho loka,”+ ’me a bitsoa “motsoalle+ oa Jehova.”